cyanic-selkie/wikianc huggingface dataset:
Gullbrød
Gullbrød er en sjokolade produsert av Nidar i Trondheim. Den består av råmarsipan overtrukket med mørk sjokolade.
Gullbrød ble lansert i 1915 som en av de første sjokoladene som Bergene Chokoladefabrik produserte. Etter at foretakene Nidar og Bergene ble slått sammen i 1980, ble produksjonen av Gullbrød videreført under det felles produsentnavnet Nidar Bergene.
Giuseppe Tartini
Liv
Tartini ble raskt kjent for sitt virtuose og uttrykksfulle spill. I 1714 ble han orkestermusiker i Assisi og Ancona, i 1721 Maestro di Cappella ved Basilica di San Antonio i Padova, en stilling han beholdt til sin død i 1770. Kontrakten gav ham stor kunstnerisk frihet, og han hadde tillatelse til å opptre hvor han ville, men reiste likevel lite. Den eneste kjente reisen han gjorde utenfor Italia, var et opphold i Praha mellom 1723 og 1726, der han var konsertmester ved oppførelsen av Johann Joseph Fux’ opera Costanza e Fortezza under keiser Karl VIs kroning til konge av Böhmen. I Praha ble han blant annet kjent med Johann Joachim Quantz.
Virke
Mot slutten av 1720-tallet etablerte Tartini musikkskolen La scuola delle nazioni. Han var en glimrende pedagog og skolen trakk til seg studenter fra hele verden, i hovedsak fra Tyskland og Frankrike, men også fra England, Skandinavia og helt fra Indonesia. Spesielt viktig ble de franske elevene som senere la grunnlaget for den såkalte franske skolen på 1800-tallet. Blant studentene kan nevnes Gaetano Pugnani, Johann Gottlieb Graun, Joseph Touchemoulin og Tartinis yndlingselev, Pietro Nardini.
Barbie
Barbie er et registrert varemerke for en leketøysdukke fra det amerikanske leketøysfirmaet Mattel. I dagligtale brukes ofte barbiedukke eller barbiedokke. Siden 1959 er det blitt solgt enorme mengder barbiedukker i flere varianter over hele verden. Dukkene er laget i plast og har bøyelige kroppsledd. De er formet som vakre, slanke unge kvinner eller tenåringsjenter og selges med motepregede dukkeklær. Det er også blitt utviklet dukker i samme serie av unge kvinner med andre navn, hårfarger og etniske trekk. Det kom også tidlig barbiedukker formet som unge, pene menn, deriblant dukken Ken.
Popularitet
Fulla er en av en mengde konkurrerende Barbie-liknende påkledningsdukker. Fulladukkene, som kom i 2003, er blant annet utstyrt med hijab og den mest populære av slike påkledningsdukker som er beregnet for salg i Midtøsten og til muslimske barn.
Kritikk
De populære barbiedukkene har i mange år blitt kritisert for å fremme stereotype kjønnsrollemønstre og utseendefikserte kroppsidealer hos småjenter og gi et falskt bilde av de voksnes tilsynelatende glamorøse og forbruksorienterte verden.
Sugar Plum Fairies
Låtliste
Albumet ble co-produsert av Torbjørn Kittelsen og Jørgen Eide Kittelsen i Largostudio, Rjukan i tidsrommet april til mai, 2005. Sarah Corbisier (bratsj) og Magne Berge (hardingfele) gjør gjesteopptredener på albumet.
Andre opptredener
Bandet samarbeidet med den bergenske rap-artisten Paul Bernard (Sleire) i 2006 da han samplet deres «Jolekveld». Det endelige resultatet ble utgitt under tittelen «Depend» og artistnavnet Paul Bernard feat. Sugar Plum Fairies. Sangen ble inkludert på Paul Bernards download-album Unfinished bizniz - a collection of dreams and grey stones og en live-versjon finnes på Paul Bernard & The Fat Fucks' dvd Live at Lost Weekend.
Toto (musikkalbum)
Sporliste
Alle sangene er skrevet av David Paich unntatt hvor annet er notert
Maximilian Müller
Tyskland tok dermed landets fjerde OL-gull i landhockey (det forrige i Sommer-OL 2004), og sin syvende landhockeymedalje gjennom tidene.
Hiv
Humant immunsviktvirus (Hiv) er et lentivirus av retrovirusfamilien som forårsaker ervervet immunsviktsyndrom – bedre kjent som aids.
Myter og fakta om smitteveier
Viruslast er særlig høy i månedene etter at smitte har funnet sted samt under utviklingen av aids. Det betyr at en nysmittet som ikke kjenner sin smittestatus og fortsetter med å praktisere ubeskyttet sex, er en høypotent smittebærer. I tiden mellom nysmitte og utvikling av aids, som kan ta mange år, vil viruslast ligge på et lavt eller moderat nivå og øke gradvis samtidig som immunforsvaret undertrykkes.
Hiv-01 gruppe M
Her nevnes bare gruppe M, siden det er i denne gruppen man finner de subtyper som inneholder patogene strenger av viruset.
Fase 1: Primærinfeksjon
Primærinfeksjon 2–3 uker etter smitte med kraftige influensasymptomer, hovne lymfekjertler og feber. Symptomene vil etter normal rekonvalesenstid gå over.
Fase 4: Aids
Aids er det dødelige stadiet av en hivinfeksjon da kroppen ikke lenger har et fungerende immunforsvar. Infeksjonssykdommer som kroppen ellers nedkjemper samt visse former for kreft og sykdommer i hjernen vil da melde seg og ha dødelig utgang.
Behandling
Det utvikles stadig nye og mer raffinerte medisiner mot hiv. Bare siden 2000 har det vært en enorm utvikling med hensyn til hvor mange piller som må tas daglig. Fra opp til 20–30 piller flere ganger om dagen kan man i dag nøye seg med én tablett én gang om dagen.
Vest-Europa
Antall smittede i europeiske land måles i antall smittede pr. million innbyggere pr. år, såkalt smitterate. I Vest-Europa er det i dag nærmere 900,000 smittede. Blant de vesteuropeiske landene utmerket Portugal seg på et tidlig stadium med en betydelig høyere forekomnst (prevalens). Smitteraten ligger her f.t. på 205 pr. million innbyggere pr. år. Frankrike, Italia, Storbritannia, Sveits, Spania, Luxembourg og Belgia ligger også langt over vesteuropeisk gjennomsnitt med smitterater på over 100 pr. million innbyggere pr år. Storbritannia ligger i dag så høyt som 149, Luxembourg på 119. Det samlede antall døde av aids har vært betydelig høyere i Sør-Europa inklusive Frankrike enn i Nord-Europa. Norge hadde lenge Europas laveste smitterate nest etter Island, men ligger nå på gjennomsnittsnivået med 58,3 pr. million innbyggere pr. år. Både Danmark (45) og Sverige (41,6) har i dag vesentlig lavere smitterate enn Norge. I Vest-Europa har Tyskland den laveste raten med 32 smittede pr. million innbyggere pr. år.
Smitteutviklingen har vært negativ i samtlige vesteuropeiske land med nær en fordobling av registrerte smittetilfeller i perioden 1995–2006. Andelen av homoseksuelle smitteoverføringer er høy (35 prosent) og relativt sett høyest i Nederland og Storbritannia. Av heteroseksuelt smittede er tre fjerdedeler innvandrere eller asylsøkere fra land med høy forekomst av hiv. Blant de øvrige heteroseksuelt smittede er et flertall smittet utenfor hjemlandet.
Øst-Europa
I det alt vesentlige skjer smittespredningen i østeuropeiske land ved gjenbruk av infiserte sprøyter, men homoseksuell smitteoverføring er trolig underrapportert.
Hiv har en kort historie i Øst-Europa, og myndighetene har respondert svært sent mot trusselen. Dette har imidlertid vært i klar bedring de senere år. Men i Russland og Ukraina har fortsatt bare henholdsvis 13 og 7 prosent av de smittede tilgang på behandling. Også disse tallene er i klar bedring. Men som følge av dette har den store bølgen av aidsrelaterte dødsfall kommet først i de senere år. Økningen i antallet som døde av aids var dramatisk i 2006 og passerte i 2007 100,000 i Øst-Europa sett under ett.
Sentral-Asia
Utviklingen har vært dramatisk i de sentralasiatiske republikkene som danner hovedårene for internasjonal narkotikatrafikk, men sikre tall foreligger ikke. Underrapporteringen er stor og myndighetenes respons mot trusselen har vært liten eller helt fraværende.
Asia
Japan, Filippinene og Sør-Korea har hittil vært relativt beskjedent berørt av hiv.
Norge
Økningen i forhold til 2007 skyldes særlig en betydelig økning i gruppene innvandrere smittet før ankomst Norge og smittede homoseksuelle menn. Totalt er det diagnostisert 4,086 hivpositive i Norge (2,748 menn og 1,338 kvinner). Av de 4,086 meldte hiv-positive, er 618 meldt døde av aids, noen vil ha dødd av andre årsaker, mens andre har forlatt landet.
I tillegg til hivsituasjonen blant menn som har sex med menn preges i økende grad utviklingen i Norge av den globale hivepidemien. Tre av fire nordmenn som smittes med hiv er menn som er blitt smittet av en annen mann eller av en kvinne i et sørøstasiatisk land.
Hivs historie
I 1987 lanseres AZT eller Zidovudin som den første antihiv-medisin. AZT ble utviklet mot kreft i 1960-årene, men ble straks forbudt selv på dyr på grunn av sine toksiske egenskaper. Medisinen gav en kortvarig effekt, men med ekstreme bivirkninger.
Straffelovens paragraf 155
Paragraf 155 i straffeloven, sist endret i 2003 hadde en generell lovparagraf som ikke var rettet spesielt mot hivpositive. Den gir straff til den som Strafferammen var 3–6 år og øvre strafferamme ble utvidet fra 4 til 6 år i 2003.
Det er viktig å understreke at loven ikke skjelnet mellom det å faktisk smitte og det å utsette noen for smittefare. Smitteoverføring måtte altså ikke ha skjedd før lov kom til anvendelse, og man må heller ikke være smittet selv eller kjenne sin egen hivstatus. Det er tilstrekkelig at man har «skjellig grunn til å tro...». Det betyr at loven også innbefatter dem som har risikoatferd uten nødvendigvis å ha blitt smittet.
Sex og risikoatferd
I den vestlige verden har det vært en nær fordobling i antall smittede i tiårsperioden etter at HAART ble introdusert i 1996, og andelen av homoseksuell smitteoverføring har vært markant økende i mange land. I flere land er menn som har sex med menn den eneste risikogruppen som har økning. Tradisjonelle opplysningskampanjer med oppfordring til sikrere sex har hatt dårligere gjennomslagskraft, og kunnskapsnivå blant den oppvoksende generasjon er lavere og til dels svært lav. Aktpågivenheten innen risikogruppene er blitt lavere, og flere enn før utsetter seg mer eller mindre bevisst for smittefare.
Det er en rekke psykososiale faktorer som har påvirket denne utviklingen:
Storkanonisk ensemble
Det storkanoniske ensemblet i fysikken er et statistisk ensemble som beskriver et åpent system som kan utveksle både energi og partikler med omgivelsene. Den storkanoniske partisjonsfunksjonen er hvor V er volum, T er temperatur, kB er Boltzmanns konstant og \mu er kjemisk potensial. Verdien av det kjemiske potensial bestemmes ved en likevektbetingelse. Den tilhørende frie energien er Gibbs frie energi, gitt ved Gibbs frie energi er også gitt som Sammen med termodynamiske relasjoner kan man utlede alle termodynamiske størrelser.
Moctezuma II
Liv og virke
I årene før de spanske conquistadorers ankomst var der ifølge en påfølgende legende åtte tegn som fortalte om det aztekiske rikes undergang. Disse tegnene var:
Spanjolene var overrasket over hovedstaden Tenochtitlan, som var en enorm og godt regulert kanalby i Texcocosjøen, og kunne sammenlignes med Venezia. Etter kort tid lyktes det Cortés å ta kontroll over Moctezuma som gissel. De følgende måneder var han ikke mer enn en spanjolenes marionettehersker, selv om han i navnet hadde all sin makt intakt. Han var svært ettergivende overfor spanjolene, som krevde og fikk aksept for at det skulle oppsettes kristne helgenbilder i de aztekiske templene til erstatning for de aztekiske gudebildene, som ble fjernet. Han overlot også store skatter til spanjolene, og adelige som hadde utvist åpent fiendskap mot dem ble utlevert. Dette førte etterhvert til et stort autoritetstap for ham.
I Cortés´ fravær utførte hans nestkommanderende Alvarado en massakre på flere hundre unge menn under en danseforestilling til spanjolenes ære. Den uprovoserte massakren førte til fullt opprør blant aztekerne i byen, og spanjolene måtte trekke seg tilbake og forskanse seg i Montezumas palass, fortsatt med kongen som gissel. Cortes forsøkte å berolige folkemengden med å føre ham opp på palassets tak, hvorfra han proklamerte at spanjolene ville trekke seg ut og forlate byen, bare de gav dem fritt leide. Folkemengden ropte at de hadde valgt seg en ny leder, og Moctezuma ble truffet av en stein i hodet.
Dagen etter, den 29. juni 1520, ble Moctezumas lik kastet ut fra palasset. Cortes hevdet at han døde av hodeskadene, mens han ifølge aztekiske kilder ble drept av spanjolene da de ikke lenger hadde nytte av ham.
Arne Halse
Arne Halse (født 20. oktober 1887 i Kristiansund, død 3. juli  1975 i Trondheim)  var en norsk friidrettsutøver som hadde spesialisert seg i de to spydgrenene, fristil og vanlig spydkast. Han representerte Trondhjems IF og senere SK Brage. Under Sommer-OL 1906 oppnådde han en 7.-plass i spyd (fristil), og under Sommer-OL 1908 vant han sølvmedalje i vanlig spyd og han tok bronse i spyd fristil. Han deltok også i kulestøt.
Under Sommer-OL 1912 kom han på 5.-plass i spyd (venstre + høyre arm) og 7.-plass i vanlig spydkast.
Roy Chapman Andrews
Roy Chapman Andrews (født 26. januar 1884, død 11. mars 1960) var en gulvvasker, konservator og paleontolog fra USA, med utdannelse innen biologi. Hans viktigste funn var en rekke dinosaurreir med forstenede egg i Gobi-ørkenen i Mongolia, noe som var et stort fremskritt for paleontologien, da oppdagerne før denne oppdagelsen trodde dinosaurene fødte levende unger.
Espen Lee
Pengeinnkrever
Hans første oppdrag som pengeinnkrever var i 1986 på vegne av en kamerat av ham som hadde blitt lurt i forbindelse med et bilkjøp. Lee anslår selv at han i årenes løp har krevd inn rundt 100 millioner for kunder, uten å knuse en eneste kneskål. Han mener selv at han ikke er noen torpedo, men en «mekler», og at de gangene han har havnet i slagsmål, har noen enten fysisk eller med våpen gått løs på ham. Espen Lie byttet navn til Espen Lee 3. mars 2009
1. divisjon fotball for menn 2005
Resultater og terminliste
19. oktober 2005 Skeid–Stabæk         		1–0 Sogndal–Tønsberg 	       2–0 23. oktober 2005 Bryne–Follo 	               1–1 Hødd–Sogndal 	               4–1 Kongsvinger–Strømsgodset 	0–1 Løv-Ham–Stabæk 	       	1–2 Mandalskam.–Tønsberg 		3–1 Pors Grenland–Hønefoss 		2–4 Sandefjord–Alta      		2–0 Skeid–Moss 	               1–2 30. oktober 2005 Alta – Løv-Ham  	        0-5 Follo – Hødd     	        1-1 Hønefoss – Bryne 	       1-0 Moss – Sandefjord      	3-4 Sogndal – Mandalskam. 3-0 Stabæk – Pors Grenland 	8-1 Strømsgodset – Skeid   	0-2 Tønsberg – Kongsvinger 	1-3 -->
Langes gate
Langes gate finnes flere steder:
Det østerrikske keiserrike
Etter 1848
I Olomouc abdiserte keiser Ferdinand til fordel for nevøen, Frans Josef Karl, som besteg trona som Frans Josef I av Østerrike-Ungarn. Han var på dette tidspunktet kun 18 år gammel. Riksdagen i Kromeríž vedtok ny forfatning, som blant annet bygde på keiserens og riksdagens suverenitet, samt en føderal stat som bygde på absolutt likeberettigelse mellom alle befolkningsgruppene. Men den nye keiseren oppløste den 4. mars 1849 parlamentet, og fikk igjennom samtidig en ny, sterkt sentralistisk forfatning. Da oppstandene i Italia og Ungarn var fullstendig slått ned, satte Frans Josef den 31. desember 1851 forfatningen til stede og innførte en periode med nyabsolutisme.
Georges Clemenceau
Georges Benjamin Clemenceau (født 28. september 1841 i Mouilleron-en-Pareds i departementet Vendée i Frankrike, død 24. november 1929) var en fransk statsmann og journalist. Clemenceau var statsminister i periodene 25. oktober 1906 til 20. juli 1909 under president Armand Fallières og 16. november 1917 til 18. januar 1920 under president Raymond Poincaré.
Det østerrikske keiserrike
Etablering av Østerrike-Ungarn i 1867
Böhmen ønsket mer selvstendighet. Innenfor Habsburg monarkiets grenser var en stor del av befolkningen slavere. Disse ønsket også mer og mer selvstendighet.
Ekstranett
Et ekstranett er et datanettverk som ligger utenfor et lokalnett, og benytter nettverksprotokoll som for eksempel TCP/IP, HTTP, POP3 og SMTP. Internettet kan oppfattes som et ekstranett, men betegnelsen vil dog normalt bli anvendt når en organisasjon gir utvalgte tredjeparter adgang til avgrenset innhold. For eksempel kan en produsent ha ett nettsted som er tilgjengelig for alle, et intranett som er tilgjengelig bare for egne ansatte, og et ekstranett som er tilgjengelig bare for råvareleverandører og utvalgte kunder.
Georges Clemenceau
Tidlige år
Clemenceau arbeidet i New York City 1865-69. Han holdt seg med et legekontor men brukte brorparten av sin tid på politisk journalisme for en Paris-avis. Han tok post som fransklærer og rideinstruktør ved en pikeskole i Stamford i Connecticut, der han giftet seg borgerlig med sin tidligere elev Mary Plummer den 20. juli 1869, og fikk tre barn med henne. Etter syv år med mye utroskap endte ekteskapet i skilsmisse.
Innenriksminister
Rouvier-regjeringen falt i mars 1906. Spørsmålet om fordelingen av kirkegods hadde ført til opptøyer, og regjeringen ble svekket ved valget i 1906. I den nye regjeringen, under Ferdinand Sarrien, ble Clemenceau innenriksminister. Clemenceau reformerte politiet og iverksatte repressive tiltak mor arbeiderbevegelsen. Han støttet opprettelsen av Alphonse Bertillons «vitenskapelige politi», og grunnla Brigades mobiles (mobile politienheter) kommandert av Célestin Hennion. Disse innsatsstyrkene fikk tilnavnet Brigades du Tigre («Tigerens brigader») etter Clemenceau. Gruvestreiken i Pas de Calais etter gruvekatastrofen i Courrières, som hadde kostet over tusen menneskeliv, truet med å utløse uhåndterlige uroligheter den 1. mai 1906. Clemenceau utkommanderte hæren mot de streikende og slo også med vindyrkernes streik i Languedoc-Roussillon. Med disse tiltakene la han seg ut med sosialistpartiet «den franske seksjon av «arbeidernes internasjonale». Bruddet ble ugjenkallelig med Clemenceaus svartale til Jean Jaurès, SFIOs leder, i juni 1906.
1917: Statsminister
Clemenceaus regjeringsovertakelse betød til å begynne med lite for soldatene i skyttergravene. De fleste så på ham som «bare nok en politiker», og den månedlige vurdering av soldatenes moral viste at bare en liten andel så noe forhåpningsfullt i hans regjering.
1918: Den tyske våroffensiven
Den 21. mars innledet tyskerne sin store våroffensiv. Den kom overraskende på de allierte, som fortsatt ventet på at brorparten av de amerikanske styrker skulle ankomme. Da tyskerne rykket frem den 24. mars trakk den britiske femte arme seg tilbake på en slik måte at det oppstod en luke i de britisk-franske linjene, slik at en tysk fremrykning mot Paris kunne la seg gjennomføre. Dette overbeviste Clemenceau og de andre allierte at en enhetlig overordnet kommando over deres styrker var den beste løsning. Det ble general Foch som fikk denne kommandoen.
Vannmelon
Ifølge det indiske medisinsystemet ayurveda virker vannmelon beroligende og svært rensende på kroppen dersom den spises på tom mage om morgenen. I Asia er det uvanlig at folk spiser vannmelon samtidig med annen mat.
Melodi Grand Prix 1993
Hendelser
To dager før finalen meldte VG om tregt billettsalg og flere hundre ledige plasser i Chateau Neuf. Avisen spekulerte på om det trege salget skyldtes at publikum ble oppfordret til å kle seg ut i gammeldagse klær, men NRK avviste at det var kostymeplikt.
Markedsanalyse
Markedsanalyse vil si å skaffe informasjon om markedet for deretter beslutte hva som er en realistisk målsetting for salg av produkter/tjenester. Informasjon og data om markedet kan være alt fra hvem konkurrentene er, fordeling av markedsandeler, hvem er kunden, kundenes behov osv. Kildene til denne informasjonen finner man hos bransjeorganisasjoner, interesseorganisasjoner, Statistisk sentralbyrå, fagpresse eller på Internett. Ved å analysere disse dataene utarbeides en markedsplan som inneholder bedriftens fremgangsmåter for å nå målet.
Petrosomatoglyff
Føtter
Irene har flere fotavtrykk og andre merker som er knyttet til innsetting av konger og stormenn. Noen av disse er blitt ødelagt av andre erobrere, for å bryte ned makt og tradisjoner. Også andre keltiske områder som Cornwall, Wales og Bretagne har sine. Noen er gamle, med røtter i tidligere tro, mens andre knyttes til helgener.
Melodi Grand Prix 2001
Sendingen
For første gang siden 1971 var det med tolv bidrag i en Melodi Grand Prix-finale. NRK hadde også invitert Elisabeth Andreassen i håp om at hun kunne sikre Norge en god plassering i den internasjonale finalen. Andreassen deltok imidlertid ikke.
Sisteplass i Eurovision
De daværende konkurransereglene innebar at de seks dårligst plasserte landene i 2001 måtte stå over konkurransen i 2002, og dette betød at Norge ikke fikk delta året etter. Dette var første og hittil eneste gang at Norge ufrivillig måtte stå over en konkurranse siden debuten i 1960. I 1970 deltok heller ikke Norge, men da trakk NRK seg frivillig.
Mohamed Boudiaf
Bakgrunn
Boudiaf ble født inn i en familie som tidligere hadde tilhørt adelen i Algerie, men som hadde mistet sin anseelse og innflytelse i den franske kolonitiden fra 1830 til 1848. Boudiafs utdannelse ble meget kort etter at han gjennomførte grunnskolen på grunn av sin dårlige helse etter at han ble smittet med tuberkulose og på grunn av hans økende aktivisme innenfor den gryende nasjonalistiske bevegelsen i Algerie.
Vinje bruk
Vinje bruk er den største jordbruks- og skogbrukseiendommen i Mosvik i Trøndelag.
Anthon P. Jenssen fra Trondheim kjøpte gården i 1820, og hans familie har eid gården siden. Jenssen ble i 1837 den første ordfører i daværende Ytterøy kommune. Hans sønn og arving Benedict Jenssen var også ordfører, og deltok ved etableringen av Mosvik Sparebank i 1862 og Innherred Aktie Dampskipsselskap. Benedict Jenssen døde i 1883, og overlot gården til sønnen Anton Jenssen, som ikke klarte å få gården til å lønne seg. På en tvangsauksjon ble gården kjøpt av Benedicts fetter Anton Mathias Jenssen, som i 1896 overlot driften til sin sønn Einar Jenssen. Også Einar Jenssen var ordfører i bygda.
Filmåret 1888
Fødsler
|| skuespiller ||align=center| 85 ||align=center| 1974 ||
NM i landeveissykling 2010
U23
Skatval, 143 km 19-06-2010
Sprøyte (kortspill)
Grand
Hvert stikk over minstegrensen på fire gir ett poeng, akkurat som i Trumf.
Yves Klein
Yves Klein (født 28. april 1928 i Nice, Frankrike, død 6. juni 1962 i Paris) var en fransk kunstner. Han blir sett på som en viktig skikkelse i ny-dadaismen i etterkrigstidens Europa.
Kunst
I tillegg til tradisjonelle malerier, lagde også Klein flere verk hvor kvinnelige modeller dekket i blå maling ble dratt over eller lå på lerreter for å lage bildet. Han kalte disse verkene for Anthropometry.
Texcocosjøen
Den aztekiske byen Tenochtitlán ble grunnlagt på en øy i Texcocosjøen i 1325, på stedet hvor Mexico by ligger i dag. Aztekerne utvidet øya og bygde demninger for å skille saltvannet i innsjøen fra regnvannet.
Kjempeviseboka
Kjempeviseboka ble straks populær, ikke bare i Danmark, men også i Norge og på Færøyene, og kom i stadig nye opplag utover på 1700-tallet og påvirket sterkt norsk balladetradisjon. Norske visehåndskrifter fra 1700-tallet og første delen av 1800-tallet inneholder ofte lange sekvenser med viser skrevet av fra Kjempeviseboka.
FN CAL
FN CAL (Carabine Automatique Légère) betegnelsen for Fabrique Nationales første automatgevær i 5,56 x 45 mm NATO
Geodatastyrelsen
Organisasjon
Geodatastyrelsen er inndelt i følgende områder:
Trond Magnussen
Magnussen gikk fra Stjernen til Sverige og Västra Frölunda «Indians» i 1992, men kom tilbake til Fredrikstad til 1993/1994-sesongen. Etter dette har han spilt for en rekke klubber; Lillehammer IK fra 1994 til 1997, og fikk Gullpucken for Lillehammer i 1995. Han spilte for Färjestads BK fra 1997 til 2001. Så ble han Tysklandsproff i Düsseldorfer EG fra 2001 til 2004/2005, men skiftet klubb denne sesongen og dro til Sverige og Leksands IF. Her ble Magnussen bare resten av sesongen, for han igjen dro til Tyskland og EV Duisburg for 2005/2006 sesongen. Han returnerte til Stjernen til 2006/2007-sesongen.
Ull (tekstil)
Moderne utfordringer og endringer
Grunnet minsket behov samtidig med økende bruk av syntetiske fibre, ble ullproduksjonen langt mindre enn i tidligere år. Sammenbruddet for prisen på ull begynte i slutten av 1966 med rundt 40 prosent nedgang. Med få unntak har prisen fortsatt å synke. Resultatet har blitt en sterk redusert produksjon og med en bevegelse fra ull- til kjøttproduksjon.
Produksjon
Det globale mengden ull produsert årlig blant rangert per nasjon (året 2004/2005):
Ullindustri i Norge
I Norge leveres bortimot tre-fjerdeler av all ull inn til ullstasjoner hvor ulla sorteres og klassifiseres. Av denne ulla selges 70-80 prosent til utenlandske produsenter, mens de resterende 20-30 prosentene selges til norske ullvareprodusenter. Vi har fortsatt noen spinnerier og garnprodusenter som lager garn i Norge av norsk ull, deriblant Rauma Ullvarefabrikk, Hillesvåg Ullvarefabrikk og Sandnes garn.
Eynhallow
Historie
Den har sin egen folkeminne, angående det første funnet av øya. Eynhallow ble antatt å være sommerresidensen til det formskiftende havmann (de mannlige motstykkene til havfrueen), på Orknøyene kalt for finfolk (eller finnfolk), og som som ble drevet bort av bonden, Guidman o' Thorodale fra landsbyen Evie på Mainland.
Helgeland Folkehøgskole
Historie
Eiendommen Sandvik ble i 1963 kjøpt fra Ally og Thoralf Sandvik med det formål å drive skole og at det skulle arrangeres stevner på stedet. Høsten 1972 startet Sandvik Folkehøgskole med det første elevkullet, som talte 32 elever. Ikke alt var ferdig utbygd det første undervisningsåret.
Ragnar Hovland
Bakgrunn og virke
Ragnar Hovland var elev ved Stavanger katedralskole. Han er utdannet cand.philol med engelsk, fransk og litteratur fra Universitetet i Bergen. Han debuterte som forfatter i 1979 med romanen Alltid fleire dagar. Hovland skriver for barn, ungdom og voksne, på nynorsk.
Javier Bardem
Bardem ble også nominert til Oscar for beste mannlige hovedrolle for rollen som Uxbal i dramafilmen Biutiful (2010). Samme dag som denne nominasjonen ble kjent, ble Bardem far til sitt første barn som han fikk med kona Penélope Cruz. I 2012 spilte han skurken Raoul Silva i James Bond-filmen Skyfall.
Henrik Adam Due
Henrik Adam Due (født 19. april 1891 i Saint Paul, Minnesota, død 13. mai 1966 i Oslo) var en norsk fiolinist og musikkpedagog. Han er blant annet kjent for å ha grunnlagt Barratt Due musikkinstitutt i 1927 sammen med sin kone, pianisten Mary Barratt Due.
Dødsboskifte
Skiftet avsluttes med at det sendes inn en arvemelding til Skatteetaten. Det er også vanlig å tinglyse de faste eiendommene som overføres.
Hard Rock Café Bucuresti
Restauranten i București ble åpnet 20. januar 2008. Den største Hard Rock Cafe-restauranten er i Orlando, Florida. For tiden er det omtrent 150 Hard Rock steder i over 50 land.
Russlands væpnede styrker
Den russiske føderasjons væpnede styrker (russisk: Вооружённые си́лы Росси́йской Федера́ции) er militærvesenet i Russland, sist etablert etter Sovjetunionens oppløsning. 7. mai 1992 etablerte Boris Jeltsin det russiske forsvarsdepartementet og plasserte alle styrker i de tidligere sovjetiske væpnede styrkene i Russiske SFSR under russisk kontroll.
Militærreformen fra 2008
Fra 2007 ble en sivil forsvarsminister (Anatolij Serdjukov) utpekt med oppdrag i en betydlig reduksjon av de russiske væpnede styrker fram til 2016, og denne reformen skjøt fart fra 2009 med sentralisering av enheter og reduksjon av personell.
Stiftelsen Yme
Historie
Stiftelsen Yme ble etablert som en egen bistandsorganisasjon i 1993. En gruppe fagspesialister innenfor områdene geologi, hydrologi og ingeniørfag kom sammen med en visjon om å bidra til utvikling av rurale strøk i Afrika. Yme skilte seg fra andre norske bistandsorganisasjoner hovedsakelig gjennom profesjonstilnærmingen: Initiativtakerne ønsket, gjennom sin tekniske fagkunnskap, å forbedre løsningene som ble valgt innenfor vann og sanitære prosjekter i utviklingsland. Samtidig så man også behovet for en bedre kunnskapsformidling til lokalsamfunnene slik at ringvirkningene av prosjektene ble større. Yme bygget seg raskt opp kompetanse på feltet og ble på midten av 1990-tallet brukt av forskjellige norske bistandsaktører for å implementere vann og sanitære prosjekter i Afrika, Asia og på Balkan. Stiftelsen Yme ble også leid inn på konsulentbasis for å bistå i oppbyggingen av vannavdelingen til Kirkens Nødhjelp. Stiftelsen Yme hadde en liten organisasjon med fagspesialister, noe som på kort varsel gjorde det mulig å hjelpe til under store flyktningkriser.
Lit de parade
Likvake er en skikk som i Norge ble praktiset fram til 1800-tallet. Under likvake våket noen over liket i kista fram til begravelsen. I våkestua kunne det være lystig dans, kanskje for å skremme onde makter. Syning gir pårørende og kjente mulighet til å se den avdøde på sykehuset, hjemme eller i kapellet før gravferdsseremonien.
Symfoni nr. 1 (Mahler)
Første sats: "Langsam. Schleppend. Wie ein Naturlaut – Im Anfang sehr gemächlich"
Den første satsen i d-dur er variert i formen, men hovedstrukturen likner hovedsatsen i en sonate. Etter en utstrukket, langsom innledning kommer eksposisjonen, som mot normen i sonatesatsformen bare behandler ett tema, som Mahler har lånt fra Ging heut morgen übers Feld fra sin egen sangsyklus Lieder eines fahrenden Gesellen. Den tilsluttende gjennomføringsdelen går også mot formregelen, da den heller bearbeider motiver fra innledningen enn fra eksposisjonen. En forkortet reprise avslutter satsen.
Fire and Ice
Fire and Ice er det sjette soloalbumet til den svenske gitaristen Yngwie Malmsteen.
Anders Nummedal
Nummedal ble utnevnt til statsstipendiat i 1917, og ble tilknyttet Universitetets Oldsaksamling i Oslo som konservator. I 1925 fant han de første spor av en liknende steinalderkultur i Nord-Norge. Den fikk navnet Komsakulturen etter fjellet Komsafjell, like ved der det første funnet ble gjort.
10-krone
Gullmyntene (1874–1910)
Baksiden viser et portrett av Olav den hellige med teksten «OLAV DEN HELLIGE 10 KRONER». Motivet er hentet fra en skilling preget av erkebiskop Erik Valkendorf av Nidaros (1510–1522), og ble foreslått av arkitekten Henrik Bull.
Johanna
Utbredelse
Johanna har navnedag 28. mars i Ungarn, 21. juli i Sverige og Finland, 15. august i Estland, 12. desember i Tyskland og 15. desember i Latvia.
Kjente personer med navnet
Personene i listen er ordnet kronologisk etter fødselsår.
Skogn folkehøgskole
Linjefag
Skoleåret 2019/2020:
Blodceller
Nedbrytning av røde blodceller
Røde blodceller er runde, litt flattrykte på midten og likner på en liten knapp. De finnes i enorme mengder; fem millioner røde blodceller per kubikkmillimeter blod. Blodcellen lever i fire måneder. Hvert sekund går minst to millioner av dem til grunne, og samtidig må like mange lages for at kroppen til en hver tid skal ha nok. Hvis du tenker deg at vi la alle de røde blodcellene utover et område, ville overflaten deres dekke gulvet i cirka tretti tre-roms leiligheter.
Beach Boys Concert
Beach Boys Concert er det første konsertalbumet fra The Beach Boys, utgitt i 1964. Dette er bandets sjuende album totalt og deres tredje som ble utgitt i 1964. Albumet består av innspillinger fra bandets konsert i Civic Memorial Auditorium i Sacramento i California 1. august 1964, med enkelte innklippede opptak fra en konsert den 21. desember 1963. Dessuten ble flere av sangene overdubbet i Western Studios 31. august 1964.
Granåsen (Gran kommune)
Hauger og topper
Sentralt på Hadeland ligger de gamle vulkantoppene Buhammern (ca. 549 moh.) og Kjekshushaugen, ofte kalt (Viksberget) i Vestre Gran (ca. 543 moh.) som er en del av Granåsen. Andre topper er Gammehaugen, Nygårdshaugen, Bæggerudshaugen og Gagnumstoppen. Ellers er det nok av bakker i bygda som har gitt god trim gjennom årene.
Sandefjord folkehøyskole
Historie
Utgravninger og funn. På Kaupang og nabogårdene Lamøya og Bjønnes finnes et par hundre gravhauger, som ble delvis undersøkt i 1860-årene og i begynnelsen av 1900-tallet, men først et par tilfeldige funn i 1948 førte til en grundigere undersøkelse av hele området. I 1950-årene ble først et stort antall graver avdekket – de fleste ubrente båtgraver med rikt utstyr som vitner om livlige forbindelser med Vest-Europa – og i 1958 ble den systematiske utgravning av selve markedsplassen påbegynt. Utgravningene har avdekket restene av brønner, bryggeri, bolighus og hus av verkstedkarakter. Det er dessuten funnet sølvmynter fra sent 700- og 800-tall og ca. 2000 skår av keramikk som har vært importert fra Rhinområdet, Friesland og fra slavisk område, men ikke fra engelsk område. Det er dessuten funnet glass og spor av at det har vært drevet metallarbeid på stedet, både med jern og edlere metaller
Italias historie under republikken
Den første republikk
I løpet av etterkrigstida tapte CD gradvis støtte etter hvert som samfunnet blei modernisert og tradisjonelle verdier fikk mindre oppslutning. DCs fikk størst oppslutning i rurale områder, mens det industrielle nordvest, som hadde en større arbeiderklasse, i større grad støtta partiene på venstresida.
Aldo Moro, en relativt venstreorientert kristeligdemokrat, var en av hovedinspiratorene for alliansen med sosialistene. Han kom seinere også til å forsøke å inkludere kommunistene (det såkalte historiske kompromiss). Sistnevnte forsøk blei imidlertid stoppa ved kidnappinga og drapet på Moro i 1978. De røde brigader påtok seg ansvaret for handlinga.
Kjeragbolten
Kjeragbolten er en flyttblokk (en rund stein) som er 5 m³ stor og er kilt fast i en kløft i fjellet 959 m. Den henger over Lysefjorden.
Fylkesvei 2400
Fylkesvei 2400 går mellom Bybrua og Ringen i Gjøvik.
Jon Cryer
I 2000 fikk Cryer hovedrollen i TV- serien Trouble With Normal. Dette var den tredje TV-serien han spilte i som ble kansellert etter første sesong. I 2003 fikk han rollen som Alan Harper i den populære komiserien Two and a half men. Til dags dato har Cryer mottatt fire Primetime Emmy Award-nominasjoner for sin rolle i denne serien, og han har vunnet en av disse. I Norge er han best kjent for denne rollen som Alan Harper i CBS sin populære situasjonskomedie Two and a Half Men, som broren til Charlie Harper (spilt av Charlie Sheen).
Jan Smuts
Jan Christiaan Smuts (født 24. mai 1870 i Bovenplaats i Kappkolonien, død 11. september 1950 i Irene i Unionen Sør-Afrika) var en fremtredende statsmann, militær leder og filosof i Sør-Afrika og det britiske Samveldet. I tillegg til flere ministerposter var han statsminister i Unionen Sør-Afrika fra 1919 til 1924 og fra 1939 til 1948. Han tjenestegjorde som britisk general i første verdenskrig og som feltmarskalk i andre verdenskrig.
Skoledager
Tragedien rammet familien Smuts i 1882. Deres eldste sønn, Michiel, ble plutselig rammet av tyfoidfeber mens han gikk på skole i Riebeek West. Tiden med sorg og omveltning hadde en direkte effekt på Jan, nå var han den eldste sønnen, og vekten av familiens forventninger lå alene på hans skuldre.
Hans lærer merket seg snart hans akademiske evner og gjorde alt for å skaffe ytterligere pensum til Jan. Men selv dette skulle snart vise seg å være for lite til å slukke en nesten umettelig tørst etter kunnskap. Jan lånte stadig flere bøker fra læreren og pløyde gjennom dem, fremfor å delta i de barnslige tidsfordrivene til de andre barna, separert fra dem av sin sterke arbeidsetikk. Få uker før den andre eksamenen hans, fikk dette sine konsekvenser. Jan ble syk, en sykdom forsterket av hans knallharde studier. Doktoren gav ham streng beskjed om fullstendig hvile med et absolutt forbud mot arbeid eller lesing. Jan ble sendt i seng. Til tross for legens ordrer, strakk Jan seg langt for å forbigå forbudet. En fortelling han forteller sier at han i løpet av denne påtvungne hviletiden brukte å involvere lærerens yngste sønn, han bestakk den fire år gamle gutten til å skaffe ham bøker fra sin fars arbeidsrom. Dette lyktes helt til lærerens kone kom på et uannonsert besøk. I sitt enkelt møblerte rom var der få muligheter, men Jan gjorde så godt han kunne i å skjule sin nå betydelige samling av bøker. Lærerens kone fant ham i seng som forventet. Men det så ikke ut som gutten lå noe særlig komfortabelt. Hun tilbød seg å re sengen for ham, noe han avslo og insisterte på at han hadde det helt bra. Hun insisterte, og siden hun var lærerens kone, fikk hun viljen sin. Da hun satte i gang med sin gjerning ut av godhet, oppdaget hun at den reelle grunnen til Jans manglende komfort var et inderlig forsøk på å skjule en enorm stabel av forbudte bøker.
Denne hengivenheten til lesing og studier kunne i en annen gutt kanskje ikke ha vært annet enn en reaksjon på eksamenen som nærmet seg, men ikke i Jans tilfelle. Det som gjorde denne episoden avslørende, var at bøkene som ble funnet under sengeklærne hans stort sett ikke hadde noe med hans studier å gjøre. I Riebeek West utviklet han en livslang vane med å lese vidt utenfor hans pensum. Han søkte kunnskap for kunnskapens skyld.
Victoria College
Jan stod overfor lignende problemer ved Victoria College som de han stod overfor da han begynte på skolen. Han var tilbaketrukket og oppslukt av sine studier. Den beste indikasjonen på Jans personlighet på den tiden, kommer fra et brev han skrev rett før han begynte ved Victoria College. Brevet skrev han til en rådgiver der, dr C Murray:
Han sluttet seg til den lokale militsen og begynte å skrive for collegemagasinet, for første gang begynte han å vurdere de betydelige politiske sakene som konfronterte Sør-Afrika. Han ble leder for collegets debattsamfunn. I denne rollen ble han bedt om å tale i velkomsten til Cecil Rhodes da han besøkte colleget i 1868. Rhodes var i ferd med å bli statsminister i Kappkolonien og var en ivrig forkjemper for et utstrakt sørafrikansk union og utvidelse av britenes herredømme i Afrika. Det var passende at Smuts som hadde begynnende tanker i samme retning, skulle ønske ham velkommen med temaet panafrikanisme.
Han gikk ut med høyeste æresbevisninger i litteratur og naturfag i 1891. Han søkte på og fikk Ebden–stipendet for oversjøiske studier og forlot Kapp for å studere jus ved Cambridge University.
Cambridge
Smuts kom til Cambridge i en alder av 21 år, tre eller flere år eldre enn hans medstudenter. Han var isolert fra andre jevnaldrende menn av forskjellig sosial bakgrunn, oppdragelse og holdninger. Han beholdt sin nedlatende holdning overfor de «barnslige elementene» fra sine dager i Stellenbosch. Smuts led av forferdelig hjemlengsel i hans første termin ved Cambridge. Han beskrev seg selv som «fullstendig ensom».
Med en sikrere finansiell situasjon, var Smuts i stand til å gå mer inn på den sosiale arenaen på universitetet. Han sluttet å være ensom og fant bekjente hovedsakelig blant de andre studentene fra kolonien. Han dro på jevnlige vandreekspedisjoner, både med venner og alene. Selv om han sluttet å være ensom, forble han ekstremt alvorlig og hengiven mot sitt arbeid, en holdning som kanskje var den viktigste barrieren mellom ham og de engelske studentene.
Smuts dyrket sin lidenskap for litteratur i Cambridge, han leste fra spredte kilder som ikke hadde vært tilgjengelig for ham, selv ved Victoria College. Han var oppslukt av romantikerne og transcendentalistene. Hans favorittforfatter var den amerikanske poeten Walt Whitman. Så stor var Whitmans påvirkning på ham at Smuts som student skrev en bok om Whitman, men den forble upublisert til Smuts berømmelse gjorde det uunngåelig. Men effekten manifesterte seg mer beviselig i Smuts' idealisme, og hans senere verk, Holism and Evolution, dro sterkt fra den transcendentale bevegelsen.
En ny start
Roten til problemet var den sjuskete utformingen av konstitusjonen, et dokument som oppstod i et politisk kompromiss mellom krigsfraksjoner mer enn et sammenhengende lovdokument. Konstitusjonen var så vag og dunkel på mange områder at den aldri hadde blitt tatt særlig alvorlig og med respekt som et slikt dokument vanligvis har.
Konstitusjonen la ned en kompleks prosedyre for godkjennelse av lovgivning. Blant andre krav, måtte den foreslåtte lovgivningen være offentlig publisert tre måneder før den ble lov. I de tidlige årene i republikken ble det vanlig at Volksraad overså dette. I stedet for å følge konstitusjonens prosedyre, vedtok Volksraad all lovgivning gjennom enkle majoritetsresolusjoner. Denne prosedyren var rask, enkel og hadde den fordelen at domstolene behandlet all lovgivning som om den ble lov umiddelbart. Dersom høyesterett fikk sin rett til å gjennomse all lovgivning, ville de nesten helt sikkert erklære nesten alle lover som var vedtatt de siste førti årene for ugyldige, fra lover om alkohol og offentlig moral til de uunnværlige gullovene. Transvaal ville bli fratatt sitt moralske og økonomiske grunnlag på et øyeblikk.
Den britiske faktoren
De følgende årene var det Gladstone som styrte britenes politikk. Det ble ikke gjort noen forsøk på å utvide deres innflytelse i Sør-Afrika eller å tvinge afrikanderrepublikkene i kne. Det lengste regjeringen var villig til å strekke seg, var å se til at europeiske makter var ekskludert fra området, den såkalte «viktigste makt»–politikken. Dette skulle endre seg i juni 1895. Den måneden var der et nytt regjeringsskifte og den politiske kursen ble lagt om. De konservative, under lord Salisbury, tok makten. Den nye kolonisekretæren ble Joseph Chamberlain.
Chamberlain utnevnte en ny høykommissær for Sør-Afrika i mai 1897. Sir Alfred Milner ble sendt ut til Sør-Afrika med strenge instruksjoner om å avstå fra ytterligere ensidige aksjoner mot Transvaal. Milner var en dedikert forkjemper for britisk imperialisme og for en «fremadrettet» politikk. Han så på det som den eneste måten å opprettholde det han mente var Storbritannias avtagende regionale innflytelse.
På egen hånd
Planen ba Smuts lede en hær på 340 menn inn i Kappkolonien uten å bli oppdaget. Derfra skulle han forsøke å trekke støtte fra afrikanderne i Kapp og starte et generelt opprør mot den britiske styresmakten i Cape Town. For Smuts ville det bli vanskelig bare å nærme seg britisk territorium, siden den britiske generalen Herbert Kitchener nylig hadde satt i gang et betydelig felttog for å renske Oranjefristaten for kommandoer og særlig Smuts. Han unngikk å bli tatt til fange av britene ikke mindre enn et dusin antall ganger, og hans styrker var på grensen etter en måned, med bare 240 menn igjen.
Møn
Møn er en øy i Grønsund utenfor Sydsjællands kyst. Øya er kjent for sin naturskjønnhet, gode badestrender, kirker med kalkmalerier, og den er hjemsted for Møns Klint. Møns viktigste by, Stege, har et av de best bevarte festningsanleggene i Norden. Bak festingsvollen gjemmer det seg et autentisk kjøpstadsmiljø.
Jan Smuts
Ute av deres hender
Milners periode som høykommissær var over i 1905, og for Smuts kunne det ikke kommet ett minutt for tidlig. Milner ble erstattet av en mer forsonende mann, lord Selborne, som hadde dyp beundring for Smuts. Selborne var ivrig etter å diskutere enhver sak om den konstitusjonelle ordningen, men uten støtte fra den konservative regjeringen i London, kunne ikke Selborne gjøre mer fremskritt enn det Smuts kunne. Den konservative regjeringen var selvsagt avhengig av støtten til det britiske folk, og den tørket snart opp.
Tilbake i ledelsen
De reiste på kryss og tvers av Transvaal og pisket opp folkelig støtte for deres sak og deres kandidater. Botha var den fødte politiker, og folkemengdene elsket ham. Mindre populær var den skye og fjerne Smuts. Til tross for hans rolige natur og kontroversene i boerkrigen, ble Smuts valgt med god margin i valgkretsen Wonderboom nær Pretoria. Het Volk hadde vunnet en massiv seier. Botha ble statsminister og dannet sin regjering eksklusivt fra Het Volk. Fremst blant hans ministere var Smuts som ble kolonisekretær og utdanningssekretær, to av toppstillingene.
Kampen om posisjonene
Imens bygget den nye generalguvernøren for Sør-Afrika, lord Gladstone, sin regjering. Opinionen på den tiden dikterte at Gladstone hadde to muligheter for statsminister, Louis Botha og John X. Merriman, statsminister i Kappkolonien. Smuts stolte på at hans gamle allierte, Botha, kunne danne en fornuftig regjering, men noen gjorde ikke dette. De gamle fiendene fra Bloemfontein, Steyn, Hertzog og de Wet, støttet alle Merriman i frykt for at en usympatisk afrikander ville bli verre enn en usympatisk brite. Til slutt var det Smuts' støtte som sikret seieren, og Gladstone utnevnte Botha til statsminister.
Soldat, statsmann og lærd
Etter at Albert Einstein studerte «Holism and Evolution» kort tid etter at den ble publisert, skrev han at to mentale konstruksjoner ville styre menneskelig tenkning det neste årtusenet, hans relativitetsteori og Smuts' holisme. Einstein sa også at Smuts var «en av elleve menn i verden» som konseptmessig forstod hans relativitetsteori.
Som botaniker samlet Smuts store mengder planter i det sørlige Afrika. Han reiste på flere botaniske ekspedisjoner i 1920-årene og 1930-årene med John Hutchinson, tidligere botaniker med ansvar for den afrikanske seksjonen i herbariet i Royal Botanic Gardens og kjent taksonomiker.
Marianne Harding
Marianne Harding (født 24. april 1977) er en norsk bridgespiller fra Mo i Rana.
Vuelta a España 2008
Den '''63. utgave''' av sykkelrittet Vuelta a España ble arrangert i tidsrommet 30. august – 21. september 2008, og besto av 21 etapper på til sammen 3173 kilometer. Det var en lagtempo og to individuelle tempoetapper. Spanjolen Alberto Contador vant rittet sammenlagt foran sin lagkamerat amerikaneren Levi Leipheimer. De vant to etapper hver, det samme gjorde også Tom Boonen og Paolo Bettini.
Vuelta a España 2008 var ikke en del av UCI ProTour 2008, og arrangøren sto derfor fritt til å velge hvilke lag som skulle delta. Alle de 18 ProTour-lagene, med unntak av Team Columbia, ble invitert, i tillegg til Tinkoff, Andalucía-Cajasur og Karpin Galicia. Den 7. august ble det annonsert at Scott-American Beef (tidl. Saunier Duval-Scott) likevel ikke fikk delta på grunn av dopingsaken med Riccardo Riccò i Tour de France.
Catanduanes
Politisk inndeling
Catanduanes har 11 "municipalities" (landkommuner).
Pamflett
UNESCO krever at en utgivelse er på minst 5 sider og maksimalt 48 sider uten innbindingssider for at det kan kalles en pamflett.
Batanes
Batanes er en øygruppe lengst nord i Filippinene i landsdelen Luzon. Batanes er samtidig en av Filippinenes minste provinser, i regionen Cagayan Valley. Provinsens hovedsete heter Basco (oppkalt etter generalguvernør Basco som i 1782 innlemmet øyene i det spanske koloniveldet). Sør for Batanes ligger Babuyan-øyene, som er del av provinsen Cagayan.
Målselva
Målselva er hovedelva i Målselvvassdraget og ligger i Målselv kommune i Troms og Finnmark fylke. Den blir dannet ved samløpet av Divielva (fra Dividalen) og Rostaelva (fra Rostadalen), og renner ut i havet i bunnen av Målselvfjorden, en sidefjord til Malangen. Elva er 84,2 km lang (144,7 km medregnet Rostaelva), og har et nedbørfelt på 6 011,36 km². Middelvannføringen ved munningen er 170,5 m³/s.
Jetlagged in Jetland
Personell
Produksjon
Skarlagensfeber
Skarlagensfeber er en barnesykdom som gir utslett. Sykdommen forårsakes av streptokokker, og er i utgangspunktet ufarlig. Enkelte alvorlige komplikasjoner kan allikevel oppstå. Sykdommen kan starte som en vanlig halsinfeksjon med streptokokker.
One Penny Black
One Penny Black (blant filatelister ofte forkortet til "Penny Black") er verdens første frimerke. Det ble utgitt i Storbritannia den 1. mai 1840, og ble tatt i bruk fra 6. mai samme år. Frimerket var sort og hadde verdien én penny, og hadde et bilde av Victoria I i profil. Det ble trykket i alt ca. 69 millioner av dette merket.
George Washington Lambert
Han døde den 28. mai 1930. George Lambert var far til Constant Lambert, den britiske komponisten og dirigenten.
Svingbass
De var i bruk fram til Napoleonskrigene.
Rügen-affæren
Det første «sjøslaget»
Gyldenløve hadde nå 23 linjeskip med flere enn 44 kanoner og seks fregatter. Den 27. september stevnet styrken ut til farvannet ved Møn. Akkurat på det tidspunktet hadde den svenske transportflåten nådd Wittow på nordvestlige Rügen. To dager før hadde Gyldenløve fått rapport fra den unge Peter Wessel på Løvendahls Galley om det som foregikk, så den danske flåten dro ut for å ødelegge transportsflåten.
Fyllingen (Nordmarka)
Fyllingen (350 moh.) er et vann i Nordmarka beliggende vest for Kikutstua og Bjørnsjøen. Vannet er todelt omtales ofte som to vann, Østre Fyllingen, og det noe mindre Vestre Fyllingen. Vannene henger sammen via et smalt sund mot nord.